6o l'art de FAULCONNERIE 



dain. Et, en montant et descendant du 

 cheval, l'oyseau est plus seurement sur la 

 destre que sur la senestre. Mue-le souvent 

 en diverses mains, affin qu'il s'asseure. 

 Quant il se debatra et volatillera sur le 

 poing, remetz-le agilement et paisible- 

 ment affin qu'il acoustume toy congnoistre 

 et amer. Quant luy osteras son chaperon, 

 ne regarde point sa face, qu'il n'en prei- 

 gne mauvaise acoustumance. Contregarde 

 l'oyseau quant passeras les portes et ap- 

 proucheras des murs, affin que s'il se de- 

 batoit qu'il ne se gastast ou ses pennes. 

 Garde-le de fumée ou depouldre. Acous- 

 tume-le à ne fuyr les chiens, mais à les 

 suyvre; et qu'il les ait devant et autour de 

 luy quant paistra. Et l'acoustume à ouyr 

 et veoir tout ce qui est de chasse. 



